Rikunarita-ORG/Wikinium huggingface dataset:
# Mesingan berat

Mesingan M2 Browning dengan sebuah tripod seberat 58 kg (128 lb).
**Mesingan beratHeavy Machine Gun - HMG** merupakan sejenis mesingan suapan rantai yang menggunakan katrij berkuasa penuh/magnum yang direka untuk lebih besar berbanding dengan mesingan ringan, mesingan sederhana atau mesingan kegunaan am. Seperti gambaran pada namanya, mesingan berat secara tipikalnya tidak boleh dibawa oleh anggota infantri, oleh itu memerlukan ia untuk dipasang pada sebuah platform senjata untuk digunakan dengan lebih stabil atau digerakkan secara taktikal, memiliki kuasa tembak yang lebih besar dan umumnya memerlukan satu pasukan untuk opeasi dan penyelenggaraannya.

Secara umum, terdapat dua kelas senjata yang diakui sebagai mesingan berat. Pertama adalah senjata yang berasal daripada era Perang Dunia I yang dikenalpasti sebagai "berat" di sebabkan oleh berat dan kerumitan senjata ini sendiri, yang mana menghalang anggota infantri dari membawanya dengan berjalan kaki. Kedua merujuk pada mesingan yang mempunyai kaliber besar (12.7x99mm, 12.7×108mm, 14.5×114mm, dan lebih besar), yang dipelopori oleh John Browning melalui mesingan M2, yang mana direka untuk meningkatkan jarak efektif, penembusan dan kuasa memusnah untuk menentang hadangan, kenderaan, pesawat dan kubu/bangunan yang tidak mampu ditangani oleh katrij raifal kaliber sandard yang digunakan pada raifal tempur, mesingan ringan atau mesingan kegunaan am, atau katrij sederhana yang digunakan pada raifal serbuan, mesingan rinan dan senjata automatik skuad. Mesingan berat juga mempunyai rekoil yang lebih tinggi dibandingkan dengan mesingan ringan dan sederhana.

## Lihat juga

* Senjata automatik skuad
* Senarai senjata api
* Senarai mesingan

## Rujukan

## Pautan luar

* Heavy Machine Guns at World Guns
* Heavy Machine Guns used in WWI and WWII
# Kenderaan tempur berperisai

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Infantri mekanis

Infantri mekanis Tentera Darat A.S. turun daripada sebuah pengangkut anggota berperisai M113 semasa latihan tahun 1985.
**Infantri mekanis** atau **infantri berjentera** adalah askar infantri yang dilengkapi dengan pengangkut anggota berperisai (APC) atau kenderaan tempur infantri (IFV) untuk pengangkutan dan peperangan (lihat juga pasukan mekanis).

Infantri mekanis berbeza daripada infantri motoris kerana kenderaannya menyediakan satu tahap perlindungan daripada tembakan musuh, berlainan dengan kenderaan beroda yang "berkulit lembut" (trak atau jip) untuk infantri motoris. Kebanyakan APC dan IFV adalah berunut penuh, atau kenderaan pacuan semua roda (6×6 atau 8×8), untuk pergerakan di atas tanah kasar. Sesetengah negara membezakan antara mekanis dan **infantri berperisai**, yang menetapkan askar-askar dibawa oleh APC sebagai mekanis dan mereka yang lain didalam IFV sebagai berperisai.

Senjata-senjata sokongan untuk infantri mekanis juga disediakan dengan pengangkutan motoris, atau dibina terus menjadi kenderaan tempur, agar dapat bersaing dengan infantri mekanis dalam pertempuran. Bagi unit-unit yang dilengkapi dengan kebanyakan jenis APC atau apa jua jenis IFV, senjata sokongan tembakan, seperti mesingan, meriam otomatik, howitzer tembakan langsung berlaras kecil, dan peluru berpandu anti kereta kebal, sering dipasang terus pada kenderaan pengangkut infantri.

Berbanding dengan trak mobile infantri "ringan", infantri mekanis boleh mengekalkan pergerakan pantas taktikal dan (jika dipasang pada IFV) mendapat kuasa tembakan bersepadu. Mereka memerlukan lebih bekalan tempur (peluru dan terutamanya bahan api) dan bekalan ordnans (komponen gantian kenderaan), dan satu bahagian jumlah tenaga manusia yang agak besar diperlukan untuk mengendali dan menyelenggara kenderaan tersebut. Sebagai contoh, kebanyakan APC memuatkan 7 atau 8 askar infantri, tetapi mempunyai 2 krew. Kebanyakan IFV hanya membawa 6 atau 7 infantri, tetapi memerlukan 3 krew. Untuk lebih berkesan berada di medan, unit-unit mekanis juga memerlukan sejumlah besar mekanik dengan penyelenggaraan khusus dan pemulihan kenderaan dan peralatan.

## Lihat juga

* Peperangan berperisai

## Nota

## Rujukan

* Dunstan, Simon. *Vietnam Tracks: Armor In Battle 1945–1975*. 1982 edition, Osprey Publishing; ISBN 0-89141-171-2.
* Starry, Donn A., General. *Armored Combat In Vietnam*. 1980, Arno Press Inc. ISBN 0-672-52673-5.
# TKB-059

|  TKB-059  |
| --- |
|  |
| Jenis | Raifal gempur |
| Tempat asal |  Kesatuan Soviet |
| Sejarah perkhidmatan |
| Digunakan oleh | Kesatuan Soviet |
| Sejarah pengeluaran |
| Pereka | German A. Korobov |
| Direka | 1962-1966 |
| Pengeluar | Tula Arms |
| Dihasilkan | 1966 (TKB-059) |
| Aneka | Pribor ZB TKB-059 |
| Spesifikasi |
| Berat | 4.5kg |
|

---

 |
| Kartrij | 7.62x39mm |
| Kadar tembakan | 1400-1800 butir/min |
| Sistem suapan | Lelopak kotak 90-butir |
| Penglihatan | Pejera besi |

**TKB-059 (ТКБ-059)** adalah sebuah raifal gempur *bullpup* berlaras tiga buatan Soviet. Ia direka untuk menggunakan peluru bersaiz 7.62 x 39 mm. Raifal yang direka oleh Kilang Senjata Negeri Tula pada tahun 1966 ini mampu dioperasikan dalam mod tembakan automatik sepenuhnya. Rekabentuk raifal ini dihasilkan berdasarkan rekabentuk raifal ZB Pribor (Прибор 3Б) (Опытный, на базе «прибора 3Б»). Kedua-dua senjata tersebut dibangunkan oleh pereka senjata kecil, GA Korobov.

Senjata ini menggunakan tiga kelopak peluru 7.62 x 39 mm dengan jumlah muatan peluru sebanyak 90 butir. Setiap laras disuap terus daripada kelopak yang berasingan. Tujuannya adalah untuk mencipta senjata dengan peluang mengena yang lebih baik dan kuasa menghentikan. Projek ini diperkenalkan bagi menyaingi projek Salvo, Amerika Syarikat.

## Rujukan

* Photo of **Pribor ZB** Diarkibkan 2011-08-18 di Wayback Machine
* Photo of **TKB-059** Diarkibkan 2011-08-18 di Wayback Machine
* Photo of a three-barrel assault rifle of the project SALVO
# Pistol TT

|  TT (Tula Tokarev)  |
| --- |
| TT-33 |
| Jenis | Pistol separa automatik |
| Tempat asal |  Soviet Union |
| Sejarah perkhidmatan |
| Dalam perkhidmatan | 1930–sekarang |
| Digunakan oleh | See *Pengguna* |
| Perang | Perang Saudara Sepanyol Perang Dunia Kedua Perang Korea Perang Saudara China Konflik Arab-Israel Perang Kemerdekaaan Bangladesh Perang Vietnam Perang Saudara Laos 1956 Pemberontakkan Hungary Perang Saudara Kemboja Perang Kemboja-Vietnam (1978-1989) Perang China-Vietnam Perang Soviet di Afghanistan Revolusi Nasional Indonesia Perang Teluk Perang Yugoslavia Perang Saudara Burundi Pertikaian Sempadan Kemboja-Thailand Perang Afghanistan Perang Saudara Syria Perang Donbas dan banyak lagi |
| Sejarah pengeluaran |
| Pereka | Fedor Tokarev |
| Direka | 1930 |
| Pengeluar | Tula Arms Plant, Izhevsk Arsenal, Norinco, Femaru, FB Radom, Cugir Arsenal, Zastava Arms, FÉG |
| Dihasilkan | 1930–1955 |
| Jumlah dibina | 1,330,000 |
| Aneka | TT-30, TT-33, TTC, M48, M48 Tokagypt, M57, M70, M70, R-3, Type 51, Type 54, Type 68, K-14 |
| Spesifikasi |
| Berat | 854 g (30.1 oz) |
| Panjang | 194 mm (7.6 in) |
| Panjang laras | 116 mm (4.6 in) |
| Tinggi | 134 mm (5.3 in) |
|

---

 |
| Kartrij | 7.62×25mm Tokarev
9mm Parabellum |
| Aksi | Short recoil actuated, locked breech, single action |
| Halaju muncung | 450 m/s (1,476 ft/s) |
| Jarak tembakan efektif | 50 m |
| Sistem suapan | 8-round detachable box magazine or 9-round detachable box magazine compatible with Zastava M57 |
| Penglihatan | Front blade, rear notch 156 mm (6.1 in) sight radius |

**TT-30** yang dikenali sebagai **Tokarev**, adalah pistol separa automatik Soviet yang tidak diproduksi. Ia diperkenalkan pada awal tahun 1930-an oleh Fedor Tokarev sebagai pistol perkhimatan untuk Angkatan Darat Soviet untuk menggantikan revolver.

Nagant M1895 yang telah digunakan sejak Empayar Rusia, walaupun akhirnya digunakan bersama, ia tidak menggantikan M1895. Ia digunakan sehingga 1952, apabila ia digantikan oleh Pistol Makarov.

## Pengguna

* Afghanistan
* Albania
* Algeria
* Angola
* Armenia
* Azerbaijan
* Bangladesh
* Belarus
* Benin
* Bosnia dan Herzegovina
* Bulgaria
* Burundi
* Kemboja
* Chad

## Rujukan
# Periskop

Prinsip periskop. Periskop di sebelah kiri menggunakan cermin manakala periskop sebelah kanan pula menggunakan prisma.

**a** Cermin

**b** Prisma

**c** Mata pemerhati
Prinsip kanta periskop.
Dua periskop ini berbeza dalam cara membetulkan imej yang dihasilkan.  Periskop sebelah kiri menggunakan prisma sedangkan periskop sebelah kanan menggunakan lensa menegak dan satah imej imej kedua.

**y** Kanta objektif

**b** Kanta lapangan

**c** Kanta membetulkan imej

**d** Kanta okulus

**e** Kanta mata pemerhati

**f** Prisma bersudut kanan

**g** Prisma membetulkan imej
**Periskop** adalah sejenis alat untuk mencerap atas, sekitar atau melalui sebuah objek, halangan atau keadaan yang menghalang pemerhatian garis penglihatan langsung daripada kedudukan semasa seorang pemerhati.

Ia terdiri dalam bentuk yang paling mudahnya daripada sebuah bekas yang dipasangkan dengan cermin pada setiap hujung bekas tersebut, dengan cermin-cermin ini diselarikan antara satu sama lain pada sudut 45°. Bentuk periskop dengan penambahan dua kanta mudah ini digunakan untuk tujuan pemerhatian di medan pertempuran semasa Perang Dunia Pertama. Anggota tentera juga menggunakan periskop dalam beberapa turet meriam dan kenderaan berperisai.

Periskop yang lebih rumit reka bentuknya menggunakan prisma dan/atau gentian optik canggih serta membolehkan pembesaran imej. Jenis periskop ini beroperasi dalam kapal selam serta pelbagai bidang sains. Keseluruhan reka bentuk periskop kapal selam yang klasik kapal terdiri daripada konsep mudah dua teleskop yang menunjuk ke arah satu sama lain. Jika dua teleskop mempunyai pembesaran berbeza, maka perbezaan antara kedua-dua periskop ini menyebabkan pembesaran atau pengurangan secara keseluruhan.

## Sejarah

Konsep alat pencerap jauh sebegini mula diilhamkan Johannes Gutenberg pada tahun 1430an bertujuan agar para penziarah dapat memerhatikan kegiatan di pesta keagaaman yang sibuk dikerumuni penonton di Aachen, Jerman. Pada 1647 pula, seorang ahli astronomi dari Gdansk bernama Johannes Hevelius memberikan gambaran awal terhadap alat ini dengan penambahan kanta dalam karya tulisannya *Selenographia, sive Lunae descriptio* [Selenografi, atau suatu kajian mengenai Bulan], di mana Johannes Hevelius turut melihat potensi pemakaian alat ini dalam bidang ketenteraan.

Tujuan periskop pertama yang digunakan adalah untuk ketenteraan laut dicipta oleh seorang ahli kimia Perancis, Hippolyte Marié-Davy (1820-1893), di mana rekaannya terdiri daripada sebatang tiub menegak dengan dua cermin kecil yang dipasang pada kedua-dua hujung tiub pada sudut 45°.

## Rujukan

## Pautan luar

* *The Fleet Type Submarine Online: Submarine Periscope Manual* Diarkibkan 2007-10-15 di Wayback Machine Tentera Laut Amerika Syarikat **Navpers 16165**, Jun 1979
* *Simulation of a Periscope* di NTNUJAVA Virtual Physics Laboratory
# Julai

|  |  |  |
| --- | --- | --- |
| << | **Julai** | >> |
| Ah | Is | Se | Ra | Kh | Ju | Sa |
|  |  |  | ~~0~~1 | ~~0~~2 | ~~0~~3 | ~~0~~4 |
| ~~0~~5 | ~~0~~6 | ~~0~~7 | ~~0~~8 | ~~0~~9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |   |
| **2026** |

|  |
| --- |
| Januari | Februari | Mac | April | Mei | Jun | Julai | Ogos | September | Oktober | November | Disember |

**Julai** ialah bulan ketujuh dalam tahun Masihi yakni satu tahun mengikut takwim Gregorius selepas bulan Jun, ia mempunyai 31 hari. Tarikh hari pertamanya bermula pada hari yang sama dengan Januari pada tahun lompat dan bulan April setiap tahun.

Bulan ini dinamakan sempena memperingati Julius Caesar yang dikatakan lahir pada bulan ini. Sebelumnya, ia dipanggil *Quintilis* yang bererti "kelima" dalam bahasa Latin, kerana pada asalnya takwim Romawi bermula pada bulan Mac. Nama bulan ini diturunkan ke dalam bahasa Melayu Nusantara melalui dua bentuk:

* "Juli" dalam bahasa baku dipakai Indonesia hasil peminjaman bahasa Belanda *juli* [yu.li]
* "Julai" dalam bahasa baku dipakai Malaysia, Singapura dan Brunei hasil peminjaman bahasa Inggeris: *July* [ju.lai] - maka ia menjadi pilihan yang dominan dan diutamakan untuk penamaan entri ini.

Kawasan-kawasan dalam Selatan Thailand menggunakan nama "Karakadakom" (Jawi: ‏كاراكاداكوم‎‎‎ menyerap Bahasa Thai: กรกฎาคม *kàrákàdaa-khom*) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Ketam dilambangkan haiwan serupa (*karkaṭa*).

## Rujukan
# Institut Teknologi India

Institut Teknologi India| Nama lain | IIT |
| Jenis | Universiti teknikal awam |
| Ditubuhkan pada | 15 September 1956 (1956-09-15) di bawah Akta Institut Tekonologi 1956 |
| Institusi induk | Menteri Pendidikan India |
| Lokasi | 23 bandar di India |
| Bahasa | Bahasa Inggeris |
| Laman sesawang | www.iitsystem.ac.in |

**MadrasDelhiGuwahatiKanpurKharagpurBombayRoorkeeVaranasiBhubaneswarGandhinagarHyderabadIndoreJodhpurMandiPatnaRoparPalakkadGoaBhilaiTirupatiJammuDharwadDhanbad**class=notpageimage| Kedudukan IIT di seluruh India
**Institut Teknologi India** (**IIT**, bahasa Inggeris: *Indian Institute of Technology*, Hindi: भारतीय प्रौद्योगिकी संस्थान) ialah kumpulan institut pendidikan tinggi di India yang menumpukan kepada bidang kejuruteraan dan teknologi. IIT diatur oleh Akta Institut Teknologi 1961, sebuah akta parlimen yang telah menyatakan mereka sebagai "lembaga kepentingan nasional", dan menyerahkan kekuasaan, tugas dan kerangka kerja kepada pentadbiran IIT. IIT diciptakan untuk melatih golongan akademik dan jurutera dengan tujuan mengembangkan tenaga kerja untuk mendukung pengembangan ekonomi dan sosial India. IIT terdaftar sebagai institut awam di bawah perundangan India. Kini, akta 1961 tersbut menyenaraikan 23 buah institut rasmi.

## Rujukan

## Pautan luar

* Tapak sesawang rasmi Majlis IIT
* Akta Institut Teknologi 1961 (PDF)
# Akhbar

**Akhbar**, **surat khabar** atau **koran** (pinjaman Belanda: *courant* atau *krant*) merupakan penerbitan berkala sama ada harian, mingguan, atau bulanan; yang memuatkan berita semasa.

Akhbar biasanya dicetak pada kertas kos rendah yang disebut kertas akhbar, dan berisi berita-berita terkini dalam pelbagai topik. Topiknya boleh terbentuk dari acara-acara politik, jenayah, sukan, rencana atau cuaca. Akhbar juga turut mengandungi kartun, teka-teki silang-kata dan hiburan lain.

Secara umumnya, akhbar mendapat pendapatan baik dari pengiklanan, langganan pembaca atau kedua-duanya; adakala ada juga akhbar yang diedarkan secara percuma kepada pembaca dengan mampunya pendapatan diperolehi dari pengiklanan semata-mata. Media ini masih bertahan hingga kini walaupun mendapat saingan dari teknologi seperti radio, televisyen dan internet.

## Sejarah

Terbitan bercetak pertama yang boleh dianggap mengikut tatacara akhbar iaitu *Relation aller Fürnemmen und gedenckwürdigen Historien* yang diterbitkan di Strasbourg, Empayar Rom Suci secara mingguan pada 1605.

*Alamat Langkapuri* dicanangkan sebagai surat khabar berbahasa Melayu pertama diedarkan dan diterbitkan di dunia; ia dicetak di Colombo, Sailan British (kini Sri Lanka) dan diedarkan dari Jun 1869 hingga 1870 disebabkan bilangan pelanggan tidak mencukupi, ia ada dilancarkan semula pada tahun 1877 tapi ditutup kekal pada tahun berikutnya. Walau bagaimanapun, *Soerat Kabar Bahasa Melaijoe* didapati lebih awal terbit pada 5 Januari 1856 di Batavia oleh E. Fuhri untuk masyarakat Tionghua setempat di sana.

## Lihat juga

* Senarai akhbar mengikut negara
* Akhbar Melayu
	+ Akhbar Melayu dalam talian
* Kewartawanan
* Terbitan lebar sehelai
* Majalah
* Percetakan

## Rujukan

## Pautan luar

* Newspaper Index, indeks akhbar di semua negara
* NewspaperARCHIVE.com, pangkalan data akhbar bersejarah